Sparrow Hawk Lodge | LekkeSlaap
Sparrow Hawk Lodge: Hooffoto's
Sparrow Hawk Lodge: Sparrow Hawk Double bed
Sparrow Hawk Lodge: Sparrow Hawk Double & Single
Sparrow Hawk Lodge: Sparrow Hawk Double & 2 Singles
Adres: Skuilkloofpad, langs die R512, Hartbeespoort, 0216, Noordwes
Vanaf R1 440 per nag (vir 2 persone)
Sparrow Hawk Lodge bied gedeelde selfsorgverblyf in en suite-eenhede op 'n plaas in privaat besit aan die voorheuwels van die Magaliesberge. Dis ideaal vir gaste wat op soek is na gerieflike verblyf in 'n stil en rustige omgewing en is sowat 3 km vanaf die Hartbeespoortdam, 1 km vanaf die R512 tussen Pecanwood Landgoed en die Broederstroom-vulstasie in Skuilkloofweg.
Dié lodge is die perfekte plek vir groepbesprekings soos vir reünies, familiesaamtrekke, gholfgroepe en spanbougeleenthede vir maatskappye en besighede.
Sparrowhawk Lodge maak nie voorsiening vir eennagbesprekings oor naweke of op openbare vakansiedae nie, tensy dit vir 'n groepbespreking is of spesiale reëlings getref word.
Ons bied verblyf in 7 smaakvol versierde slaapkamers. Al die kamers het gemaklike beddens en en suite-oopplanbadkamers met 'n bad, stort, wasbak en 'n toilet. Daar is ook 'n yskassie en tee- en koffiemaakgeriewe. Daar is nie TV's in die kamers nie, maar wel in die oopplan-kuierarea. Die kanale sluit flieks, sport, kinderprogramme en nuus in.
Daar is geriewe soos 'n oopplan-gastesitkamer, 'n dek bo met 'n uitsig oor die dam en op die Magaliesberg, 'n groot goed toegeruste gemeenskaplike kombuis, 'n oop boma, 'n draagbare braai, 'n onderdak-braaiplek, 'n swembad, veerpyltjiebord, tafeltennistafel en veilige parkeerplek. Gaste moet asb. hul eie veerpyltjies saambring indien hulle wil speel, asook hul eie swemhanddoeke.
Let asb. daarop dat harde musiek nie toegelaat word nie, veral tussen 22:00 en 10:00. Besope gaste wat hul wangedra sal nie geakkommodeer word nie en daar sal geen terugbetalings wees nie.
'n Voetslaan-bergroete word aanbeveel vir die energieke, avontuurlustige gas. Van hiér af kan gaste asemrowende uitsigte oor die Hartbeespoortdam en die omliggende omgewing geniet.
Daar is verskeie doendinge in die omgewing, soos warmlugballonvlugte, bootritte, zipline-toere, verfbal, kabelkarretjie, perdry, visvang, 'n jagluiperd-reservaat, leeu- en olifantparke, aap-reservaat, voëlkyk, 'n dieretuin, slangpark, mikrovliegtuigritte, fietsry, wildkyk, bergfietsry en swem, en daar is verskeie restaurante en kroeë 'n kort entjie se ry van ons af.
Alhoewel Sparrowhawk Lodge net 1 km van die hoofweg (R512) af is, raai ons gaste en besoekers aan om versigtig te ry op die grondpad, veral voertuie met 'n lae grondvryhoogte.
4.8 uit 5van 20 resensies vir Sparrow Hawk Lodge
Skuilkloofpad, langs die R512, Hartbeespoort, 0216, Noordwes
Gaste dink Sparrow Hawk Lodge het 'n uitstekende ligging
https://travelground.imgix.net/AAEAAQAAAAAAAAAAAAAAHdougKZg4lgzV71LaajCAuhgjmE6AmXqLqkIdLAbq87X0Hv1dD?w=1440&h=960&fit=crop&auto=enhance,format,compress&q=80 Vanaf R1 440 per nag (vir 2 persone) 20 5 1 5 Skuilkloof Road, Off R512 Hartbeespoort 0216 Noordwes 086 999 0018 14:00-20:00 10:00 -25.786772615907 27.85330297155